wickkiey/tamil-wikipedia-chunked huggingface dataset:
# இந்து தொன்மவியல்

## அடிப்படை நூல்கள்

### புராணங்கள், இதிகாசங்கள்

புராணங்கள் என்பது வேதங்களையும், உபநிடதங்களையும் எளிமையாக விளக்கும் பொருட்டு உருவாக்கப்பட்டதாகும். வேத வியாசர் என்பவரால் தொகுக்கப்பெற்ற பதினெண் புராணங்கள் புகழ்பெற்றதாகும். இந்தப் பேரண்டப் படைப்பு, பிரளயம் மூலம் உலக அழிவும், மறுபடி தோற்றமும் வெவ்வேறு மன்வந்தரங்கள், சூரிய வமிச, சந்திர வமிச வரலாறு, அரச பரம்பரைகள் சரிதம் என ஐந்தையும் விளக்குகின்ற புராணங்கள் மகாபுராணங்கள் என்றும், இவைகளில் ஒன்றோ அல்லது இரண்டோ குறைவாக விளக்கும் புராணங்கள் உபபுராணங்கள் என்றும் அழைக்கப்பெறுகின்றன.
# இந்து தொன்மவியல்

## அடிப்படை நூல்கள்

### ஆகமங்கள்

**ஆகமம்** என்பது இந்து சமயத்தின் முப்பெரும் பிரிவுகளான சைவம், வைணவம், சாக்தம் ஆகிய சமயங்களின் கொள்கை விளக்கங்களையும் வழிபாட்டு முறைகளையும் கூறும் நூல் வகை ஆகும். இவை பொதுவாகத் தென்னிந்தியாவிலேயே புழக்கத்தில் உள்ளன. எனினும் இவை சமசுக்கிருதத்திலேயே எழுதப்பட்டு உள்ளன. இவை வேதங்களை அடிப்படையாகக் கொள்ளாதவை. எனினும் இவை வேதங்களுக்கு மாறானவையும் அல்ல. ஆகமங்கள் சரியை, கிரியை, யோகம், ஆத்ம ஞானம் எனும் நான்குவகையான வழிபாட்டு முறைகள் பற்றிக் கூறுகின்றன.
# இந்து தொன்மவியல்

## அடிப்படை நூல்கள்

### இதிகாசங்கள்

**இதிகாசம்** எனப்படுவது கடவுள், கடவுள் அவதாரம் அல்லது பெரும் வீரர்கள் நிகழ்த்திய அரும்பெரும் வீரச் செயல்களையும், நீதிநெறிகளையும் விவரிக்கும் புராண வரலாறாகும். இராமாயணமும், மகாபாரதமும் இருபெரும் இதிகாசங்கள் என்றழைக்கப்படுகின்றன. திருமாலின் அவதாரமான இராமனின் வரலாற்றினை இராமாயணம் எடுத்துரைக்கின்றது, அதற்கு அடுத்த அவதாரமான கிருஷ்ண அவதாரம், பகவத் கீதை மற்றும் குருச்சேத்திரப் போரினையும் மகாபாரதம் எடுத்துரைக்கின்றது. அத்துடன் இவை இரண்டிலும் ஏராளமான கிளைக்கதைகளும் அடங்கியுள்ளன.
# இந்து தொன்மவியல்

## இந்துக் காலக் கணிப்பு முறை

**இந்துக் காலக் கணிப்பு முறை** சூரிய மானம், சந்திரமானம் என்னும் இரு முறைகளையும் தழுவி அமைந்துள்ளது. சூரிய மானம் என்பது பூமிக்குச் சார்பாகச் சூரியனுடைய இயக்கத்தை அடிப்படையாக வைத்துக் காலத்தைக் கணிக்கும் முறையாகும்.
# இந்து தொன்மவியல்

## காண்க

- இந்து சமய கோயில் வாகனங்கள்
- இறைவன் திருவுருவச் சிலைகள் (இந்து சமயம்)
- இந்துக் கடவுள் திருவடிவங்கள்
# வார்ப்புரு:Raj.the.tora/navbar

| <>முகப்பு</> | &nbsp; | &nbsp; | &nbsp; | &nbsp; | &nbsp; | <>தொடங்கிய கட்டுரைகள்</> | &nbsp; | &nbsp; | &nbsp; | &nbsp; | &nbsp; | <>பேச்சு</> | &nbsp; | &nbsp; | &nbsp; | &nbsp; | &nbsp; | <>பதக்கங்களும் பாராட்டுக்களும்</> | &nbsp; | &nbsp; | &nbsp; | &nbsp; | &nbsp; | <>மின்னஞ்சல்</> | &nbsp; | &nbsp; | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
# புரட்சிக்கவி (நூல்)

**புரட்சிக்கவி** என்பது பாவேந்தர் பாரதிதாசனின் கவிதைநூல் எனலாம்.
# புரட்சிக்கவி (நூல்)

## கருத்தான மொழிமாற்றம்

இது பில்கணீயம் என்ற வடமொழி இலக்கியத்தினைத் தழுவியிருப்பினும் பாவேந்தர் பல திருத்தங்கள் செய்து, மொழிப்பற்று, நாட்டுப்பற்று என்று பல ஆழமான கருத்துகளையும் புகுத்தியுள்ளார். வடமொழியில் கதைநாயகனான கவிஞன் அஞ்சும் தன்மலும் மக்களைக் கவர்ந்து, மன்னனை எதிர்த்துப் புரட்சிக்கு வித்திட்டுத் தானும் காதலில் வென்று, தன் மக்களுக்கும் குடியாட்சி பெற்றுத்தருகிறான் என்பது இதன் தனிச்சிறப்பு.
# புரட்சிக்கவி (நூல்)

## கதாபாத்திரங்கள்

**அமுதவல்லி**: அழகிலும், பண்பிலும், அறிவிலும் சிறந்து விளங்கும் அரச குமாரி. தேவைபட்டால் நாட்டின் மன்னனையே எதிர்க்கும் அளவிற்கு திண்மை கொண்டவள்.  
**உதாரன்**: அமுதவல்லிக்கு யாப்பும் பாடல் புனையும் திறனும் கற்பிக்க வரும் ஒரு சாதாரண கவிஞன், நாட்டில் குடியாட்சி பிறக்க வித்திடுகிறான்.மேலும், தனது புனிதமான காதலை அரசியிடம்
கூறி, அதற்கு சாகும் வரை சென்று உரக்க போராடி வென்றவன்.ஆண் மகனுக்குரிய அழகு பெற்றவன். உதாரன் என்பது அவன் பெயர் ஆகும்.  
**அரசன்**: அமுதவல்லியின் தந்தை.  
**அமைச்சர்**: இவர்தான் எவ்வாறு கவிக்கும் அரசிளங்குமரிக்கும் இடையே காதல் மலராதவாறு பயிற்சி அளிக்க இயலும் என்று அறிவுறுத்துபவர்.மேலும் இரண்டு காதல் உள்ளங்களை பிரிக்கும் எல்லையாக இருப்பவர்.  
**மக்கள்**: மன்னனின் அரசுக்கு கீழ்.
# புரட்சிக்கவி (நூல்)

## கதைக்கரு

மிகவும் இளமையான தன் மகளும், பல கலைகளில் கைதேர்ந்தவளுமான தன் மகள் **அமுதவல்லி**க்கு கவிதை புனையும் கலையினைக் கற்றுத்தர விழைகிறான் அரசன். அமைச்சர் **உதாரன்** பெயரை முன்மொழிந்து அவன் அழகும், அறிவும், இளமையும் உள்ளவன் என்றுரைக்க, தன் மகள் ஒரு சாதாரண கவிஞரோடு எங்கு காதல்வயப்பட்டுவிடுவாளோ என்று அரசன் தயங்கியதால் அதற்கும் ஒரு உத்தியை உரைக்கிறார் அமைச்சர்.  
அதன்படி, அந்நாட்களில் குருடனைக் காண்பதும் கூட அபசகுனம் என்பதால், உதாரன் ஒரு பிறவிக்குருடன் என்று அரசன் அமுதவல்லியிடம் கூறுகின்றான். இதுபோலவே உதாரனிடம் அமுதவல்லி ஒரு தொழுநோயாளி என்றும் கூற, இருவரிடையே திரையிட்டுப் பாடம் கற்பிக்கப்படுகிறது.  
ஆனால், ஓர் இரவு அழகிய நிலவினைக் கண்டு உதாரன் தன்னை மறந்து பாடல் புனைய, பிறவிக்குருடன் எவ்வாறு திங்களைக் காண இயலும் என்று ஐயங்கொண்ட அமுதவல்லி திரையினை விலக்கி அங்கே அழகிய ஆண்மகன் இருப்பதைக்கண்டு காதல்வயப்படுகிறாள். உதாரனும், இவளைக்கண்டு வானின் தேவதைகளில் ஒருத்தி என வியக்க, இருவரும் காதல் கொள்கிறார்கள்.  
இந்தக் காதல், மன்னனின் காதுகளை எட்ட அவன் அவ்விருவர் இணைந்திருக்கும் வேளையில் தானே உளவு பார்த்துக் கையும் களவுமாகப் பிடித்து உதாரனைக் குற்றவாளியாக்கி மரணதண்டனை விதிக்க, அமுதவல்லி தான் முன்பு உதாரனுக்களித்த வாக்கிற்கிணங்க அதனை எதிர்க்கிறாள். அதனால் வெகுண்ட மன்னன் இருவருக்கும் சேர்த்தே மரணதண்டனையை விதிக்கப் பணிக்கிறான்.  
பின்னர், கொலைக்களத்தில், அமுதவல்லியும் உதாரனும் மக்களிடம் மொழிப்பற்றுடனும் நாட்டுப்பற்றுடனும் பேச, மக்கள் வெகுண்டெழ, கொலையாளர்கள் அஞ்சி ஓடினார்கள். மக்கள் அரசவை புகுந்து மன்னரின் முடியாட்சிக்கு முற்றுப்புள்ளி வைப்பதோடு உதாரனும், அமுதவல்லியும் காதல் வயப்பட்ட நிலையில் கண்ட கனவான மக்களாட்சியும் மலர்கிறது.
# புரட்சிக்கவி (நூல்)

## கூறப்பட்ட கருத்துக்கள்

சில ஆழமான பின்வரும் கருத்துக்களைக் கவிஞர் உதாரன் மற்றும் அமுதவல்லி வாயிலாக முன்வைக்கிறார்:
1. காதல் என்பது எல்லோர்க்கும் பொதுவானது. அது அரச குமாரியாயிருந்தாலும் சரி, இல்லை ஏழைக்கவியாக இருந்தாலும் சரி.
1. அரசன் என்பவன் மக்களின் சேவகன்.
1. முடியாட்சி நீங்கி எங்கும் குடியாட்சி நிலை பெறுதல் வேண்டும்.
# புரட்சிக்கவி (நூல்)

## ஆழமான உணர்வுகள்

பின்வரும் பல உணர்வுகளை உள்ளிருத்திக் கதை நகர்கிறது:
1. வீரம்
1. காதல்
1. தமிழ் மீதான பற்று
1. புரட்சி
1. நாட்டுப்பற்று
1. குடியாட்சி
# புரட்சிக்கவி (நூல்)

## இலக்கிய நயம்

இப்புத்திலக்கியக் காப்பியத்தில் பாவேந்தர் பாரதிதாசன் பல்வேறு அணிகளும், பாக்களையும் எடுத்தாண்டுள்ளார். அவற்றுள் சில பின்வருமாறு:
1. அகவல் (ஆசிரியப்பா)
1. விருத்தம் (எண்சீர்க் கழிநெடிலடி ஆசிரிய விருத்தம், அறுசீர்க் கழிநெடிலடி ஆசிரிய விருத்தம், முதலியன)
1. சிந்து
1. நொண்டிச்சிந்து
1. பஃறொடை வெண்பா
1. கும்மி
# சரவாக் ஐக்கிய மக்கள் கட்சி

**சரவாக் ஐக்கிய மக்கள் கட்சி** (, , ) என்பது மலேசியாவில் ஓர் அரசியல் கட்சியாகும். ஆளும் பாக்காத்தான் அரப்பான் - பாரிசான் நேசனல் கூட்டணியின் உறுப்புக் கட்சிகளில் மிக முக்கியமானக் கட்சியாகக் கருதப்படுகின்றது.  
சரவாக் ஐக்கிய மக்கள் கட்சியை *சாப்* (**SUPP** ) என்று சுருக்கமாகவும் அழைப்பார்கள். 1959-ஆம் ஆண்டு இடதுசாரி பொதுவுடைமை அனுதாபிகளினால் உருவாக்கப்பட்டது. இந்தக் கட்சியில் சீனர் மக்களே பெரும்பான்மையாக உறுப்பியம் பெற்றுள்ளனர்.
# சரவாக் ஐக்கிய மக்கள் கட்சி

## வரலாறு

இந்தக் கட்சி தோற்றுவிக்கப்பட்ட காலத்தில் அதன் உறுப்பினர்கள் பலர் கம்யூனிஸ்டு நடவடிக்கைகளுக்காக சரவாக் மாநிலத்தில் இருந்து நாடு கடத்தப்பட்டனர். அதன் பின்னர், கட்சியைச் சேர்ந்த மூத்த உறுப்பினர்கள், இந்தோனேசியா, காளிமந்தான் எல்லைக் காட்டுப் பகுதிக்குள் தலைமறைவாகினர். அங்கு சரவாக் அரசாங்கத்திற்கு எதிராக ஆயுதங்களை ஏந்திப் போராட்டம் செய்தனர்.  
1960களில் மலேசியா அமைக்கப்பட்ட போது அதற்கு இந்தக் கட்சி கடும் எதிர்ப்பைத் தெரிவித்தது. அருகாமையில் இருக்கும் புருணை நாட்டின் **புருணை மக்கள் கட்சி**, **தேசிய பாசோக் மோமோகான் கட்சி** போன்ற உள்ளூர்க் கட்சிகளுடன் கூட்டாக இணைந்து ஐக்கிய நாடுகள் அவைக்கு ஒரு கோரிக்கை மனுவை அனுப்பி வைத்தது.  
வட போர்னியோ மக்கள், தங்கள் விருப்பப்படி முடிவு செய்வதற்கு வாய்ப்பு வழங்க வேண்டும்; ஒரு பொது வாக்கெடுப்பு நடத்தப்பட வேண்டும் என்று அந்தக் கோரிக்கை மனுவில் தெரிவிக்கப்பட்டது.  
2011 ஏப்ரல் மாதம் நடைபெற்ற மாநிலப் பொதுத் தேர்தலில், சரவாக் ஐக்கிய மக்கள் கட்சி மிக மோசமாகத் தோல்வி கண்டது. அதன் பின்னர் அதன் எதிர்காலமே ஒரு கேள்விக்குறியாகவும் அமைந்தது.
# சரவாக் ஐக்கிய மக்கள் கட்சி

## வரலாறு

### 2008 நாடாளுமன்றத் தேர்தல்

சரவாக் ஐக்கிய மக்கள் கட்சியின் நாடாளுமன்ற உறுப்பினர்கள்  
- **சரவாக்**
- P196 - ஸ்டாம்பின் - யோங் கூன் செங்
- P199 - செரியான் - ரிச்சர்ட் ரியோட் ஜாயிம்
- P208 - சரிக்கே - டிங் குவோங் ஹிங்
- P211 - லானாங் - தியோங் தாய் கிங்
- P219 - மிரி - பீட்டர் சின் பா கூய்
# விக்கிப்பீடியா:பள்ளி மாணவர்கள்

<div id="head">}</div>  
</div>  
பள்ளி மாணவர்களின் பக்கத்திற்கு தங்களை அன்போடு வரவேற்கின்றோம். இப்பக்கம் விக்கிப்பீடியாவில் பங்களித்துக் கொண்டிருக்கும் பள்ளி மாணவர்களுக்கென சிறப்பாக உருவாக்கப்பட்டது. பள்ளி மாணவர்களுக்கென பல திட்டங்கள் இனிவருங்காலத்தில் நடைமுறைக்கு வர இருக்கின்றன. அந்த வகையில் பள்ளி மாணவர்கள் இப்பக்கத்தில் சேர விரும்பினால் இங்கு தங்கள் (பெயர்,பாடசாலை,வகுப்பு) பற்றிய விபரத்தை தரவும். நன்றி
# விக்கிப்பீடியா:பள்ளி மாணவர்கள்

## பள்ளி மாணவர்கள்

**தமிழ் விக்கிப்பீடியாவில் பங்களிக்கும் பள்ளி மாணவர்கள்**. நீங்கள் விக்கிப்பீடியாவில் பங்களிக்கும் ஒரு பள்ளி மாணவரா, விரும்பின் உங்களின் பெயரை இங்கு நீங்கள் இணைக்கலாம்.
| பெயர் | பாடசாலை | வகுப்பு |
| --- | --- | --- |
| நி.ஆதவன் | யாழ் இந்துக் கல்லூரி | 10 ஆம் வகுப்பு(இலங்கையில்) |
| நி.மாதவன் | யாழ் இந்துக் கல்லூரி | 8 ஆம் வகுப்பு(இலங்கையில்) |
| அபிராமி | ஸ்ரீ சாரதா வித்யாலயா | 12 ஆம் வகுப்பு (தமிழ்நாடு) |
| ஜீவதுவாரகன் | யாழ் இந்துக் கல்லூரி | 10 ஆம் வகுப்பு(இலங்கையில்) |
| பிரபன் | யாழ் இந்துக் கல்லூரி | 10 ஆம் வகுப்பு(இலங்கையில்) |
| லோ.ஸ்ரீகர்சன் | யாழ்ப்பாணக் கல்லூரி | 11 ஆம் வகுப்பு (இலங்கையில்) |
| லோ.ஸ்ரீஹீரன் | யாழ்ப்பாணக் கல்லூரி | 8 ஆம் வகுப்பு (இலங்கையில்) |
| பயனர்:Sjta students | தென் செர்சி தமிழ்ச் சங்கத்தி தமிழ்ப் பள்ளி |  |
| விமல் செல்லப்பிள்ளை | மாருதி மெட்ரிக் மேல்நிலைப் பள்ளி | 12 ஆம் வகுப்பு(தமிழ்நாடு) |
| சாயீஸ்வரி பத்மசீலன் | மாத்தளை பாக்கியம் தேசிய கல்லூரி | 12ஆம் வகுப்பு (இலங்கையில்) |
| ஹரி ஹரன் | வேலம்மாள் பள்ளி | 12 ஆம் வகுப்பு (தமிழ்நாடு) |
| கோபிநாத் | யாழ் இந்துக் கல்லூரி | 13 ஆம் வகுப்பு(இலங்கையில்) |
| நி.ஆதவன் | 65 |  |
| நி.மாதவன் | 07 |  |
| அபிராமி | 08 |  |
| ஜீவதுவாரகன் | 12 |  |
| லோ.ஸ்ரீஹீரன் | 48 |  |
| ஹரி ஹரன் | 01 |  |
| கிருத்திகன் | 73 |  |
| சாயீஸ்வரி பத்மசீலன் | 03 |  |
| கிஷோர் | 03 |  |
| மொத்தம் | 202 | } |
# விக்கிப்பீடியா:பள்ளி மாணவர்கள்

## பள்ளி மாணவர்கள்

### விக்கியில் பள்ளி மாணவர்களால் உருவாக்கப்பட்ட வேறு சில சிறப்புப் பக்கங்கள்

;வலைவாசல்கள்  
- நி.ஆதவன்:வலைவாசல்:பரதநாட்டியம், வலைவாசல்:ஆசியா
- லோ.ஸ்ரீஹீரன்:வலைவாசல்:வானியல்
- நி.மாதவன்:வலைவாசல்:சென்னை, வலைவாசல்:யாழ்ப்பாணம், வலைவாசல்:கொழும்பு, வலைவாசல்:பௌத்தம்  
;விக்கித் திட்டங்கள்
- லோ.ஸ்ரீஹீரன்: விக்கித் திட்டம் வானியல்
- நி.மாதவன்: விக்கித் திட்டம் சென்னை  
;கருவிகள்
- லோ.ஸ்ரீஹீரன்: – உபதலைப்புக்களை மாற்ற இலகுவாய் இருக்கும்.
# விக்கிப்பீடியா:பள்ளி மாணவர்கள்

## பள்ளி மாணவர்கள்

### தொடர் கட்டுரைப் போட்டியில் பள்ளி மாணவர்கள்

;வாகையர்
- ஒவ்வொரு மாதமும் கூடுதல் கட்டுரைகளை விரிவாக்கி முதற்பரிசை வென்றமைக்கான வாகையாளர் - லோ. ஸ்ரீகர்சன் (6 முறை முதற் பரிசு)
- ஒவ்வொரு மாதமும் விரிவான கட்டுரைகளை உருவாக்குவதற்கான சிறப்புப் பரிசு வாகையாளர்கள் - லோ. ஸ்ரீகர்சன் (3 முறை)
;முதலாம் இடம்
- லோ. ஸ்ரீகர்சன்-நவம்பர் மாதம் - 29 கட்டுரைகள்
- லோ. ஸ்ரீகர்சன்-டிசம்பர் மாதம் - 28 கட்டுரைகள்
- லோ. ஸ்ரீகர்சன்-ஜனவரி மாதம் - 13 கட்டுரைகள்
- லோ. ஸ்ரீகர்சன்-பெப்ரவரி மாதம் - 10 கட்டுரைகள்
- லோ. ஸ்ரீகர்சன்-மார்ச் மாதம் - 5 கட்டுரைகள்
- லோ. ஸ்ரீஹீரன்-ஏப்ரல் மாதம் - 4 கட்டுரைகள்
- லோ. ஸ்ரீகர்சன்-மே மாதம் - 4 கட்டுரைகள்
;இரண்டாம் இடம்
- நி. ஆதவன்-சூன் மாதம் - 24 கட்டுரைகள்
- லோ. ஸ்ரீஹீரன்-ஜனவரி மாதம் - 9 கட்டுரைகள்
- நி. ஆதவன்-பெப்ரவரி மாதம் - 9 கட்டுரைகள்
- லோ. ஸ்ரீகர்சன்-ஏப்ரல் மாதம் - 1 கட்டுரை
;விரிவான கட்டுரைக்கான சிறப்புப் பரிசு
- லோ. ஸ்ரீகர்சன்-டிசம்பர் மாதம் - தென்கிழக்காசிய நாடுகளின் கூட்டமைப்பு
- லோ. ஸ்ரீகர்சன்-ஏப்ரல் மாதம் -பிலிப்பீன்சு
- லோ. ஸ்ரீகர்சன்-மே மாதம் -இசுதான்புல்
;பங்குபற்றியோர்
- நி. மாதவன்
- பிரபன்
# விக்கிப்பீடியா:பள்ளி மாணவர்கள்

## விக்கியில் பங்களிப்பதால் மாணவர்களுக்கு கிடைக்கும் பயன்கள்

- **உங்கள் எழுத்துத் திறனை மேன்படுத்தலாம்**: தமிழ் விக்கியில் நீங்கள் பங்களிக்கும் கட்டுரைகளை பிற பயனர்கள் திருத்தி உதவுவார்கள். வரலாற்றில் திருத்தங்களை அவதானிப்பதன் மூலம் உங்கள் எழுத்துத் திறனை மேம்படுத்தலாம்.
- **விக்கி நுட்பத்தை அறிந்து கொள்ளல்**: விக்கி என்பது இணையம் ஊடாகப் பலர் கூட்டாகச் சேர்ந்து உள்ளடக்கத்தை உருவாக்குவதற்கான ஒரு மென்பொருள். நீங்கள் தமிழ் விக்கியில் பங்களிப்பதன் ஊடாக விக்கியில் தொகுப்பது பற்றி, விக்கித் தொழில்நுட்பங்கள் பற்றி மேலும் அறிந்து கொள்ளலாம்.
- **விக்கிச் சமூகம்**: உலகளாவிய அளவில் பன்மொழிகளில் விக்கியில் தொகுக்கும் தன்னார்வலர் சமூகத்தோடு நீங்கள் ஊடாட முடியும். ஒரு கட்டற்ற, கூட்டுறவு, கூட்டு மதிநுட்ப செயற்திட்டம் எப்படி சமூகத்தால் முன்னெடுக்கப்படுகிறது என்பதை நெருக்கமாக அவதானிக்கலாம்.
- **தமிழ்க் கல்வி**: தமிழ்க் கல்விக்கு விக்கியூடகங்கள் ஒரு முதன்மை இணைய கல்வி வளம் ஆகும். தமிழ் கல்விக்கு வாசிப்பு, எழுத்து, தட்டச்சு, கலைச்சொற்கள், அறிவியல் தமிழ் எனப் பல முனைகளில் தமிழ் விக்கியூடகங்களைப் பயன்படுத்திக் கொள்ளலாம்.
- **தகவல், அறிவு, பல்லூடகங்கள்**: விக்கியூடகங்கள் பல்துறைகளில் பல வகை அறிவுத் தொகுப்புக்களைக் கொண்டுள்ளன. விக்கியில் பங்களிப்பது ஊடாக விக்கி வளங்களைத் திறனாகப் பயன்படுத்துவது என்பது அறிந்து கொள்ளலாம்.
- **மகிழ்ச்சி, பொழுது போக்கு**: விக்கியில் பங்களிப்பது பலருக்கு மகிழ்ச்சியைத் தரும் ஒரு செயற்பாடு ஆகும். மேலும் பலருக்கு இது ஒரு பொழுது போக்கு ஆகும்.
- **சமூக சேவை**: விக்கிப் பங்களிப்பு ஒரு வகைச் சமூக சேவை ஆகும்.
- **கல்வி வளர்ச்சி**: விக்கியில் தொகுக்கும் போது அல்லது கட்டுரை எழுதும் போது அது உங்கள் மனதில் ஆழமாக பதிந்துவிடும். இதன் மூலம் மாணவர்களின் அறிவும் வளர்ச்சி அடையும்.
# விக்கிப்பீடியா:பள்ளி மாணவர்கள்

## மாணவர் மன்றங்கள்

பள்ளி மாணவர்கள் விக்கிப்பீடியாவைப் பயன்படுத்திடவும், விக்கிப்பீடியாவில் மாணவர்கள் பங்களிப்பை ஊக்கப்படுத்திடவும் அனைத்துப் பள்ளிகளிலும் மாணவர் மன்றங்கள் தொடங்க கல்வி நிறுவனங்கள் முன் வரவேண்டும். தமிழ்நாட்டில், கன்னியாகுமரி மாவட்டத்திலுள்ள திருவட்டாறு எனும் ஊரில் எக்செல் பள்ளிகளில் இந்தியாவின் முதல் விக்கிப்பீடியா மாணவர் மன்றம் தொடங்கப்பட்டிருக்கிறது.
# விக்கிப்பீடியா:பள்ளி மாணவர்கள்

## விக்கிப்பீடியாவில் பள்ளி மாணவர்கள் குறித்த ஊடகச் செய்திகள்

தமிழ் விக்கிப்பீடியாவில் பள்ளி மாணவர்கள் பங்கேற்பது குறித்த தகவல்களை உள்ளடக்கமாகக் கொண்டு தேனி.மு.சுப்பிரமணி எழுதிய ”தமிழ் விக்கிப்பீடியாவில் மாணவர்கள் கட்டுரை” தினமணி - சிறுவர்மணி இதழில் (14-09-2013) அன்று வெளியானது. தமிழ் விக்கிப்பீடியாவில் மாணவர்கள் கட்டுரை படிக்க, மின்பதிப்பு வடிவில் பார்க்க,
# விக்கிப்பீடியா:பள்ளி மாணவர்கள்

## பதக்கம்

விக்கியில் அசத்துகின்ற பள்ளி மாணவருக்கு வழங்கக்கூடிய பதக்கம்.  
**அசத்தும் பள்ளி மாணவர் பதக்கம்**
# விக்கிப்பீடியா:பள்ளி மாணவர்கள்

## வார்ப்புருக்கள்

பள்ளி மாணவர்களை வரவேற்கும் வார்ப்புரு:  
| வார்ப்புரு | எடுத்துக்காட்டு |
| --- | --- |
| } |  |
# தலை

**தலை** *(head)* என்பது உயிரியின் கண், காது, மூக்கு, வாய் ஆகிய பொறிகள் அமைந்த பகுதியாகும். இவை முறையே பார்த்தல். கேட்டல், முகர்தல், சுவைத்தல் ஆகிய புலனுணர்வுகளைத் தோற்றுவிக்கின்றன. சில எளிய விலங்குகளுக்குத் தலை இல்லாமல் இருக்கலாம்; ஆனால் இருபக்கச் சீரொருமை உள்ளவற்றில் மிகச் சிறியதாகவாவது தலை இருக்கும். தலைகள் தலையாக்கம் எனும் படிமலர்ச்சி நிகழ்வால் ஏற்படுகின்றன. இருபக்கச் சீரொருமை விலங்குகளில், நரம்பிழையங்கள் தலையின் முன்பக்கத்தில் தகவல் செயலாக்கக் கட்டமைப்புகளில் செறிவாக அமைகின்றன. உயிரியல் படிமலர்ச்சி வழியாக, பொறிகளும் (புலன் உணர்வு உறுப்புகளும்) ஊட்டுதல் கட்டமைப்புகளும் தலையின் முன்பக்கத்திலேயே அமைகின்றன; இவை ஒருங்கிணைந்ததே தலை ஆகும்.
# தலை

## மாந்தத் தலை

மாந்தத் தலை என்பது மாந்தத் தலை எலும்புக் கூட்டையும் கவை எலும்பையும் கழுத்து முள்ளெலும்பையும் உள்ளடக்கிய உடற்கூற்று அலகாகும். தலை எலும்புக்கூடு கீழ்தாடை எலும்பையும் மூளையை உள்ளடக்கும் மண்டையோட்டையும் உள்ளடக்கும். மாறாக, தலை எலும்புக்கூடு மண்டையோடும் முக எலும்புக்கூடும் இணைந்ததாகவும் விவரிக்கப்படுவதுண்டு. மண்டையோடு மண்டையோட்டுக் குழியையும் முக எலும்புக்கூடு கீழ்த்தாடை எலும்பையும் உள்ளடக்கும். மண்டையோட்டில் எட்டு எலும்புகளும் முக எலும்புக்கூட்டில் பதினான்கு எலும்புகளும் அமைகின்றன.  
மாந்தத் தலையின் சிலைகள் மண்டையோட்டையும் தாடை எலும்பையும் கன்ன எலும்பையும் அடக்கிய தலை எலும்புக் கூட்டைக் காட்டுகின்றன. தலை, சிலையின் தசையெண்ணிக்கை ஒன்றினாலும், ஒவ்வொரு தசையின் வடிவம் செயல், வளர்ச்சி, முக உணர்ச்சி வெளிப்பாடு ஆகியவற்றைச் சார்ந்து ஒருவருக்கொருவர் மாறுபடும்.  
முற்றொருமைவாதிகள் மனம் மூளையோடு முற்றொருமித்தது என வாதிடுகின்றனர். மெய்யியலாளர் ஜான் சியர்ள் தன் முற்றொருமை வாத நம்பிக்கையை "மாந்தத் தலையில் மூளை மட்டுமே உள்ளது" என்று வெளிப்படுத்துகிறார். இதேபோல, மருத்துவர் என்றி பெனட் கிளார்க் தலை பல பில்லியன் " ஒற்றைத் தலைமை இல்லாத சிறுமுகமைகளாலும் நுண்முகமைகளாலும் ஆயது" எனக் கூறுகிறார்.
# தலை

## பிற விலங்குகளில்

தலையின் படிமலர்ச்சி, 555 மில்லியன் ஆண்டுகளுக்கு முன்பாக இருபக்கச் சீரொருமை விலங்குகளில் தலையாக்கப் படிமலர்ச்சி நிகழ்வால் ஏற்பட்டது.
# தலை

## பிற விலங்குகளில்

### கணுக்காலிகள்

சில கணுக்காலிகளில், சிறப்பாக முக்கணுக்காலிகளில் (வலது படம்), தலை அல்லது தலைப்பகுதி, இணைந்த துண்டங்களின் திரட்சியாக உள்ளது.
# தலை

## பிற விலங்குகளில்

### கணுக்காலிகள்

#### பூச்சிகள்

வகைப் பூச்சித் தலை-சிறப்பினம் தேனீ]]  
ஒரு பூச்சியின் தலையில் கண்ணும் உணர்கொம்பும் வாயின் உறுப்புகளும் உள்ளன. இந்த உறுப்புகள் பூச்சிக்குப் பூச்சி கணிசமாக வேறுபடுவதால், இவையே பூச்சிகளுக்கான அடையாள இணைப்புகளாக அமைகின்றன. பல பூச்சிகளில் தலையில் உள்ள கண்கள் பன்முகக் கூட்டுக்கண்களாக அமைகின்றன. வேறு பல பூச்சிகளில் கூட்டுக்கண்கள் ஒரு பகுதியில் அல்லது ஒற்றைக் குழுப்பகுதியில் அமைந்துள்ளன. சிலவகைகளில், கண்கள் முதுகுப் பக்கத்தில் போலவோ அல்லது தலைக்கு நெருங்கிய இடத்தில் இரண்டு அல்லது மூன்று ஒன்றிய உறுப்புகளாக அதாவது பொட்டுக் கண்களாக உள்ளன.  
உணர்கொம்புகள் பூச்சித் தலையில் இணைகளாகவும் துண்ட இணைப்புகளாகவும் கண்களுக்கு நடுவில் அமைகின்றன. இவை வடிவத்திலும் அளவிலும் வேறுபட்ட படல வடிவில் பெரியதாகவோ திரண்டோ அமைகின்றன.
# தலை

## பிற விலங்குகளில்

### மரபுச் சொற்றொடர்களில்

மரபுச் சொற்றொடர் என்பது மரபுவழியாக பொருள் அமைந்த பேச்சு அல்லது உருவக, அணி, இலக்கியச் சொற்றொடராகும்.  
- "இதன் தலையும் தெரியவில்லை வாலும் தெரியவில்லை"&nbsp;– இது புரியவில்லை  
}}
# நொண்டிச்சிந்து

**நொண்டிச்சிந்து** அல்லது **நொண்டி நாடகம்** என்பது சிந்து என்ற தமிழ்ச் சிற்றிலக்கிய வகைகளுள் ஒன்றாகும். சிந்து வகைப்பாக்கள் இசைத்தற்கென்றே உருவாக்கப்பட்டமையாகும். உடல் ஊனமுற்ற காலை இழந்த நாயகன் மேடையில் தோன்றுவதால் இது **ஒற்றைக்கால் நாடகம்** என்றும் அழைக்கப்படுகிறது.  
கிபி பதினேழாம் நூற்றாண்டில் தோன்றிய இவ்வகை நாடகங்கள் சாதாரண பொதுமக்கள் காணும் வண்ணம் மேடையில் நடத்தப்பட்டன; பார்வையாளர்களுக்கு அறவொழுக்கத்தை அறிவுறுத்தின. இந்நாடகங்களின் கதை அமைப்பு நாயகன் தனது பழைய வாழ்வை நினைவு கூறுவது போல அமைந்திருக்கும். அவன் வாழ்வில் பொருளை இழந்து தவறிழைக்கத் தொடங்குவான். குதிரை திருடி அகப்பட்டு காலை இழந்து ஊனமுறுவான். பின் மனம் திருந்தி கடவுளை வழிபடுவான். அதன் பலனாக இழந்த கால்களை மீண்டும் பெறுவான். இவ்வகை நாடகங்கள் பொதுமக்கள் பார்த்து இன்புறும் வண்ணம் எளிய நடையும் நையாண்டியும் கொண்டு எழுதப்பட்டன. இந்த நாடகத்தில் நடிக்கக்கூடிய கலைஞர் ஒருவரே. துணைப்பாத்திரங்கள் ஏதும் இல்லை.
# நொண்டிச்சிந்து

## இலக்கணம்

அளவொத்த இரண்டடிகளால் நடைபெறும் பாடல்கள் சிந்துப்பா என்று கூறப்படும் வகையைச் சேருமென்று சொல்வார்கள்.  
நொண்டிச் சிந்தில் வரும் தனிச் சொற்கள் மூவசைக்கு மிகாமல் வருதல் பெரும்பான்மை. நாலசைத் தனிச்சொல்லும் அருகி வரும்.
# நொண்டிச்சிந்து

## எடுத்துக்காட்டு

:உண்டான ஆத்தியெல்லாம் - வீட்டில்
:உடைமை கடமைகளும் உடன்எடுத்துக்
:கொண்டாடிக் கொண்டெழுந்தேன் - பாதை
:கூடித்தென் பூமியை நாடிச் சென்றேன்.  
:சென்றேன் தலங்களெல்லாம் - பின்னர்ச்
:சிதம்பரத் தையர் பதம்பெறநான்
:நின்றேன் புலியூரில் - தொண்டர்
:நேசிக்கும் சந்நிதி வாசல் வந்தேன். -- (திரு.நொ.நா.பக்.34, 35)
# நொண்டிச்சிந்து

## நொண்டி நாடகங்கள்

- சீதக்காதி நொண்டி நாடகம்
- திருச்செந்தூர் நொண்டி நாடகம்
- சாத்தூர் அய்யன் நொண்டி நாடகம்
- திருவிடைமருதூர் நொண்டி நாடகம்
- ஞான நொண்டி நாடகம்
- திருக்கச்சூர் நொண்டி நாடகம்
- ஐயனார் நொண்டி நாடகம்
- கள்வன் நொண்டிச் சிந்து
- பெருமான் நொண்டி நாடகம்
- திருவனந்தபுரம் நொண்டி நாடகம்
- யானைமேலழகர் நொட்டிச்சிந்து  
- தமிழ் இணைய கல்விக்கழகப் பாடம்
-
# துளிம மறைப்பியல்

**துளிம மறைப்பியல் (Quantum cryptography)** என்பது மறைப்பிக்கும் காரியங்களை செயல்படுத்தவோ அல்லது மறைத்த கட்டமைப்பை திறக்கவோ துளிம இயக்கவியல் விளைவுகளைப் பயன்படுத்துதல் ஆகும்.  
துளிம மறைப்பியலைக் கொண்டு பத்திரமானதொரு தெரிவிப்புத் தொடர்புகளை (secure communication network) உருவாக்க முடியும் என அண்மையில் வெளியான இலூடுவிக்கு மேக்சிமிலிஅன்சு பல்கலைக்கழகத்தின் (Ludwig Maximilians University) இயற்பியலாளர் செபாசுட்டியன் நெளரெத் (Sebastian Nauerth) அவர்களின் ஆய்வு தெரிவிக்கின்றது. மார்சு 31 நேச்சர் போட்டோனிக்சில் (Nature Photonics) வெளியான இந்த அறிக்கையில், மணிக்கு 300 கி.மீ-இல் பறக்கும் வானூர்தியில் இருந்து ஒளியன்களை (photons) அனுப்பினர் என்றும் அதன் ஒளிக்கற்றை மீது உடைக்கமுடியாத ஒரு மறையீட்டுத் திறவியை (encryption key) நிறுவினர் என்றும் தெரிவிக்கப்பட்டுள்ளது.
# கம்பர் விருது

**கம்பர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2013 ஆம் ஆண்டு முதல் இந்த விருது வழங்கப்படுகிறது. கம்பராமாயணத்தின் உயரிய கருத்துக்களைப் பரப்பும் சிறந்த அறிஞருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்து சிறப்பிக்கப்படுகின்றனர்.
# கம்பர் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | முனைவர் பால.இரமணி | 2013 |  |
| 2 | முனைவர் செ.வை.சண்முகம் | 2014 |  |
| 3 | கோ.செல்வம் | 2015 |  |
| 4 | இலங்கை ஜெயராஜ் | 2016 |  |
| 5 | சுகி. சிவம் | 2017 |  |
| 6 | முனைவர் க. முருகேசன் | 2018 |  |
| 7 | முனைவர் சரசுவதி இராமநாதன் | 2019 |  |
| 8 | மருத்துவர் எச்.வி. ஹண்டே | 2020 |  |
| 9 | பாரதி பாஸ்கர் | 2021 |  |
| 10 | மா. இராமலிங்கம் | 2022 |  |
| 11 | முனைவர் ம.பெ.சீனிவாசன் , | 2023 | } |
# சொல்லின்செல்வர் விருது

**சொல்லின் செல்வர் விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2013 ஆம் ஆண்டு முதல் இந்த விருது வழங்கப்படுகிறது. சிறந்த இலக்கியப் பேச்சாளருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்து சிறப்பிக்கப்படுகின்றனர்.
# சொல்லின்செல்வர் விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | முனைவர் ம.லோகநாயகி | 2013 |  |
| 2 | மருத்துவர் சுதா சேசையன் | 2014 |  |
| 3 | முனைவர் சோ. சத்தியசீலன் | 2015 |  |
| 4 | பி. மணிகண்டன் | 2016 |  |
| 5 | முனைவர் வைகைச் செல்வன் | 2017 |  |
| 6 | ஆவடிக்குமார் | 2018 |  |
| 7 | சிந்தனைக் கவிஞர் முனைவர் கவிதாசன் | 2019 |  |
| 8 | நாகை முகுந்தன் | 2020 |  |
| 9 | சூர்யா சேவியர் | 2021 |  |
| 10 | முனைவர் தி. இராசகோபாலன் | 2022 |  |
| 11 | முனைவர் இ. சா. பர்வீன் சுல்தானா , | 2023 | } |
# மலேசியத் தேர்தல்கள்

**மலேசியத் தேர்தல்கள்** (மலாய்: *Pilihan Raya Umum Malaysia*; ஆங்கிலம்: *Elections in Malaysia*) என்பது 1955-ஆம் ஆண்டில் இருந்து 2024-ஆம் ஆண்டு வரை மலேசியாவில் நடைபெற்ற மக்களவை தேர்தல்கள்; மற்றும் மாநிலச் சட்டமன்றத் தேர்தல்களைக் குறிப்பிடுவதாகும்.  
மலேசியாவில் இரண்டு நிலைகளில் தேர்தல்கள் நடைபெறுகின்றன. முதலாவது மத்திய அரசு தேர்தல்; இது நாடாளுமன்றத்தின் மக்களவைத் தேர்தல் என்று அழைக்கப்படுகிறது. இரண்டாவது மாநில அளவிலான தேர்தல்; மலேசிய மாநிலங்களின் சட்டமன்றங்களுக்காக நடைபெறும் தேர்தல். மத்திய அரசாங்கத்தின் நிர்வாகத் தலைவராகப் பிரதமர் தேர்வு செய்யப்படுகிறார்.  
நாடாளுமன்றத்தில் இரண்டு அவைகள் உள்ளன. முதலாவது அவை மலேசிய மக்களவை; மற்றோர் அவை மலேசிய மேலவை. இந்த அவைகளில் மலேசிய மக்களவை **டேவான் ராக்யாட்** என்று அழைக்கப்படுகிறது. மலேசிய மேலவை **டேவான் நெகாரா** என்று அழைக்கப்படுகிறது.  
மலேசிய மக்களவையின் 222 உறுப்பினர்களும் தேர்தல் மூலமாகத் தேர்ந்தெடுக்கப் படுகின்றனர். நாடாளுமன்றத்தில் எந்தக் கட்சிக்கு அதிகப் பெரும்பான்மை உறுப்பினர்கள் இருக்கிறார்களோ, அந்தக் கட்சி அரசாங்கத்தை அமைக்கின்றது. நாடாளுமன்றத்தின் மேலவைக்கு தேர்தல் நடைபெறுவது இல்லை. மேலவை உறுப்பினர்கள் மலேசிய அரசர் அவர்களால் நியமனம் செய்யப்படுகிறார்கள்.
# மலேசியத் தேர்தல்கள்

## ஐந்தாண்டுகளுக்கு ஒரு முறை தேர்தல்

ஐந்தாண்டுகளுக்கு ஒரு முறை பொதுத் தேர்தல் நடைபெற வேண்டும். எனினும், அந்த ஐந்தாண்டுகள் முடிவடைவதற்கு முன்னாலேயே, நாடாளுமன்றத்தை பேரரசரின் அனுமதியுடன் பிரதமர் கலைக்க முடியும். நாடாளுமன்றம் கலைக்கப்பட்டு இரண்டு மாதங்களில் மேற்கு மலேசியாவில் தேர்தல் நடத்தப்படவேண்டும். கிழக்கு மலேசியாவில் மூன்று மாதங்களில் தேர்தல் நடத்தப்படவேண்டும்.  
மேற்கு மலேசியாவில் பெர்லிஸ். கெடா, பினாங்கு, பேராக், சிலாங்கூர், நெகிரி செம்பிலான், மலாக்கா, ஜொகூர், பகாங், கிளாந்தான், திரங்கானு, கோலாலம்பூர், புத்ராஜெயா கூட்டரசுப் பிரதேசங்கள் உள்ளன. கிழக்கு மலேசியாவில் (சபா, சரவாக்) மாநிலங்கள் உள்ளன. இதில் லபுவான் ஒரு கூட்டரசுப் பிரதேசமாகும்.
# மலேசியத் தேர்தல்கள்

## மலாயா/மலேசியாவில் நடைபெற்ற பொதுத் தேர்தல்களின் பட்டியல்

| <small>இடங்கள்</small> | <small>% இடங்கள்</small> | <small>% வாக்கு</small> | <small>இடங்கள்</small> | <small>% வாக்கு</small> | <small>% வாக்கு</small> |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| மலாயா கூட்டரசின் சட்ட மேலவை |  |  |  |  |  |  |  |  |  |  |  |
| - | 1955 | 51 | 98.1 | 79.6 | 1 | 1.9 | 20.4 | 52 | 1 சூன் 1955 | 15 சூன் 1955 | 27 சூலை 1955 |
| **மலேசிய நாடாளுமன்றம்** |  |  |  |  |  |  |  |  |  |  |  |
| 1* | 1959 | 74 | 71.15 | 51.7 | 30 | 28.85 | 48.3 | 104 | 27 சூன் 1959 | 15 சூலை 1959 | 19 ஆகஸ்டு 1959 |
| **மலேசிய நாடாளுமன்றம்** |  |  |  |  |  |  |  |  |  |  |  |
| 2 | 1964** | 89 | 55.97 | 58.5 | 70 | 44.02 | 41.4 | 159 | 2 மார்ச் 1964 | 21 மார்ச் 1969 | 25 ஏப்ரல் 1964 |
| 3 | 1969 | 95 | 65.97 | 49.3 | 49 | 34.03 | 50.7 | 144 | 20 மார்ச் 1969 | 5 ஏப்ரல் 1969 | 10 மே - 4 சூலை 1969 |
| 4 | 1974 | 135 | 87.66 | 60.7 | 19 | 12.34 | 39.3 | 154 | 31 July 1974 | 8 ஆகஸ்டு 1974 | 24 ஆகஸ்டு - 14 செப்டம்பர் 1974 |
| 5 | 1978 | 130 | 84.42 | 57.2 | 24 | 15.58 | 42.8 | 154 | 12 சூன் 1978 | 21 சூன் 1978 | 8 - 22 சூலை 1978 |
| 6 | 1982 | 132 | 85.71 | 60.5 | 22 | 14.29 | 39.5 | 154 | 29 மார்ச் 1982 | 7 ஏப்ரல் 1982 | 22 - 26 ஏப்ரல் 1982 |
| 7 | 1986 | 148 | 83.62 | 55.8 | 29 | 16.38 | 41.5 | 177 | 19 சூலை 1986 | 24 சூலை 1986 | 2 & 3 ஆகஸ்டு 1986 |
| 8 | 1990 | 127 | 70.55 | 53.4 | 53 | 29.45 | 46.6 | 180 | 4 அக்டோபர் 1990 | 11 அக்டோபர் 1990 | 20 & 21 அக்டோபர் 1990 |
| 9 | 1995 | 162 | 84.38 | 65.2 | 30 | 15.62 | 34.8 | 192 | 6 ஏப்ரல் 1995 | 15 ஏப்ரல் 1995 | 24 & 25 ஏப்ரல் 1995 |
| 10 | 1999 | 148 | 76.68 | 56.5 | 45 | 23.32 | 43.5 | 193 | 10 நவம்பர் 1999 | 20 நவம்பர் 1999 | 29 நவம்பர் 1999 |
| 11 | 2004 | 198 | 90.41 | 63.9 | 21 | 9.59 | 36.1 | 219 | 4 மார்ச் 2004 | 13 மார்ச் 2004 | 21 மார்ச் 2004 |
| 12 | 2008 | 140 | 63.06 | 50.27 | 82 | 36.94 | 46.75 | 222 | 13 பிப்ரவரி 2008 | 24 பிப்ரவரி 2008 | 8 மார்ச் 2008 |
| 13 | 2013 | 133 | 59.91 | 46.53 | 89 | 40.09 | 53.47 | 222 | 3 ஏப்ரல் 2013 | 20 ஏப்ரல் 2013 | 5 மே 2013 |
| 14 | 2018 | 125 | 56.31 | 49.86 | 97 | 43.69 | 50.14 | 222 | 7 ஏப்ரல் 2018 | 28 ஏப்ரல் 2018 | 9 மே 2018 |
| 15 | 2022 | 148 | 66.7 | 59.0 | 74 | 33.3 | 41.0 | 222 | 10 அக்டோபர் 2022 | 5 நவம்பர் 2022 | 19 நவம்பர் 2022 |  
| } |  |
| --- | --- |
| <small>**</small> | <small>சிங்கப்பூர், சபா மற்றும் சரவாக் ஆகியவை 1963-இல் மலாயாவுடன் இணைந்தன. ஆனால், 1964 கூட்டாட்சித் தேர்தலில் இடைக்கால ஏற்பாட்டின் கீழ் பங்கேற்கவில்லை. சிங்கப்பூர் 1965-இல் மலேசியாவை விட்டு வெளியேறியது.</small> |
| <small>***</small> | <small>"**அரசு**" என்பது 1964-இல் மலேசிய கூட்டணி கட்சி; கூட்டணி மற்றும் சரவாக் ஐக்கிய மக்கள் கட்சி; 1969-இல்; பாரிசான் நேசனல்; 1974 முதல் 2013 வரை; பாக்காத்தான் அரப்பான்; 2018-2022-இல்; பாக்காத்தான் அரப்பான், பாரிசான் நேசனல், சரவாக் கட்சிகள் கூட்டணி, சபா மக்கள் கூட்டணி, மற்றும் வாரிசான் </small> |
# மிகின் லங்கா

**மிகின் இலங்கா ** (*Mihin Lanka*) இலங்கையின் கொழும்பிலிருந்து இயங்கும் ஓர் குறைந்த செலவின வானூர்தி சேவை நிறுவனமாகும். இது இலங்கை அரசிற்கு சொந்தமானது. The airline operates scheduled flights from its hub at பண்டாரநாயக்க பன்னாட்டு வானூர்தி நிலையத்தை மையமாகக் கொண்டு இந்தியத் துணைக்கண்டத்திலும் வளைகுடா நாடுகளிலும் தென்கிழக்காசியாவிலும் உள்ள நகரங்களுக்கு தனது சேவைகளை இயக்குகிறது. இரண்டு வானூர்தி சேவைநிறுவனங்களின் வலுவூட்டல் நோக்கத்துடன் தன்னுடைய பங்காளியான சிறீலங்கன் எயர்லைன்சுடன் பல தடங்களில் பகிர்குறியீட்டைக் கொண்டுள்ளது. தற்போது இந்த நிறுவனம் மூன்று வானூர்திகளை இயக்குகிறது.  
இந்த நிறுவனம் தற்போதைய இலங்கை சனாதிபதி மகிந்த ராசபக்சயின் நினைவாக பெயரிடப்பட்டுள்ளது . இதன் தற்போதைய முதன்மை செயல் அதிகாரியாக கபில சந்திரசேன உள்ளார். 2007இல் நிறுவப்பட்ட காலத்திலிருந்தே மிகுந்த நட்டம், கடன், ஊழல் மற்றும் பிற முறைகேடுகளால் இந்நிறுவனம் பாதிக்கப்பட்டுள்ளது.
# மலேசியப் பிரதமர்

**மலேசியப் பிரதமர்** (மலாய்: *Perdana Menteri Malaysia*; ஆங்கிலம்: *Prime Minister of Malaysia*; சீனம்: 马来西亚首相; ஜாவி: ڤردان منتري مليسيا) என்பவர் மலேசிய அரசாங்கத்தின் நிர்வாகத் தலைவர் ஆவார். மலேசியப் பேரரசர், பிரதமரை நியமனம் செய்கிறார். மலேசிய நாடாளுமன்றத்தின் பெரும்பான்மை உறுப்பினர்களின் ஆதரவையும் நம்பிக்கையையும் பெற்ற ஒருவரே பிரதமராகும் தகுதியைப் பெறுகின்றார்.  
பிரதமராகப் பொறுப்பு ஏற்கும் ஒருவர் மலேசிய அமைச்சரவையின் தலைவராகவும் செயல் படுகின்றார். மலேசிய அமைச்சரவை உறுப்பினர்களைப் பிரதமரின் ஆலோசனையின் பேரில் மலேசியப் பேரரசர் நியமனம் செய்கிறார். அந்த அமைச்சரவை மலேசிய நாடாளுமன்றத்தின் முழு பொறுப்புகளையும் ஏற்றுக் கொள்கிறது.  
பிரதமரின் கீழ், மலேசியப் பிரதமர் துறை எனும் அமைச்சு செயல்படுகின்றது. அன்வர் இப்ராகீம் என்பவர் மலேசியாவின் இப்போதைய பிரதமராகப் பதவி வகிக்கிறார்.
# மலேசியப் பிரதமர்

### தகுதிகள்

மலேசிய அரசியலமைப்பின் படி ஒரு பிரதமராகக் கூடியவர் மக்களவையில் ஓர் உறுப்பினராக இருக்க வேண்டும். அத்துடன் மக்களவையின் பெரும்பான்மை உறுப்பினர்களின் நம்பிக்கையையும் செல்வாக்கையும் பெற்று இருக்க வேண்டும். அவர் ஒரு மலேசியராக இருக்க வேண்டும். அவர் அயல்நாட்டில் இருந்து குடியேறி குடியுரிமை பெற்று இருக்கக்கூடாது.  
பிரதமரும் அமைச்சரவை உறுப்பினர்களும் பேரரசரிடம் உறுதிமொழி எடுக்க வேண்டும். மலேசியா விடுதலை அடைந்ததில் இருந்து பாரிசான் நேசனல் - அம்னோவைச் சேர்ந்த ஒருவரே பிரதமராக இருந்து வந்துள்ளார்.  
இருப்பினும் 2018-ஆம் ஆண்டு மலேசியப் பொதுத் தேர்தலில் ஒரு பெரிய மாற்றம் ஏற்பட்டது. பாக்காத்தான் அரப்பான் முன்னணி ஆட்சியைக் கைப்பற்றியது. நாட்டில் அரசியல் குழப்பங்கள் ஏற்பட்டதால் 19 நவம்பர் 2022-இல், முன்கூட்டியே ஒரு பொதுத்தேர்தல் நடைபெற்றது. ஒரு தொங்கு நாடாளுமன்றம் ஏற்பட்டு, பின்னர் 24 நவம்பர் 2022-இல் அன்வார் இப்ராகிம் பிரதமர் பொறுப்பை ஏற்றார்.
# மலேசியப் பிரதமர்

## பிரதமர் பதவியில் துன் சம்பந்தன்

மலேசிய வரலாற்றில், ம.இ.காவின் தலைவர் வீ. தி. சம்பந்தன் அவர்களும்; மலேசிய சீனர் சங்கத்தின் தலைவர் லிங் லியோங் சிக் *(Ling Liong Sik)* அவர்களும்; மலேசியாவின் பிரதமர்களாகத் தற்காலிகமாகப் பதவி வகித்துள்ளனர். துன் சம்பந்தன் 1973 ஆகஸ்டு 3-ஆம் தேதி, மலேசியாவின் பிரதமர் பதவியை வகித்து உள்ளார்.  
முன்னாள் பிரதமர் துன் அப்துல் ரசாக் உசேன் வெளிநாட்டில் இருந்த போது, துணைப் பிரதமராக இருந்த துன் இஸ்மாயில் மரணம் அடைந்தார். அந்தக் கட்டத்தில் துன் சம்பந்தன் தற்காலிகப் பிரதமராகப் பதவி வகித்தார். அமைச்சரவைக் கூட்டத்திற்கும் தலைமை தாங்கினார்.
# மலேசியப் பிரதமர்

## பிரதமர் பதவியில் லிங் லியோங் சிக்

மலேசிய சீனர் சங்கத்தின் தலைவர் லிங் லியோங் சிக், 1988 பிப்ரவரி 4-ஆம் தேதி தொடங்கி; 1988 ஆகஸ்டு 16-ஆம் தேதி வரை, மலேசியாவின் பிரதமர் பதவியை வகித்து உள்ளார்.  
1988-ஆம் ஆண்டில், பாரிசான் நேசனல் கூட்டணியின் தலைமை உறுப்புக் கட்சியான அம்னோ சட்டவிரோத அரசியல் கட்சியாக அறிவிக்கப்பட்டது. துன் மகாதீர், பாரிசான் நேசனல் தலைவர் பதவியில் இருந்து தகுதி நீக்கம் செய்யப்பட்டார்.  
அதன் விளைவாக லிங் லியோங் சிக், பாரிசான் நேசனல் கூட்டணியின் புதிய தலைவரானார். புதிய கட்சியான அம்னோ பாரு, சங்கங்களின் பதிவு அதிகாரியால் சட்டப் பூர்வமாக்கப்படும் வரை, 12 நாட்களுக்கு லிங் லியோங் சிக், பிரதமராகப் பணியாற்றினார்.
# மலேசியப் பிரதமர்

## பிரதமர் நியமனம்

மலேசியப் பேரரசர் யாங் டி பெர்துவான் அகோங் அவர்கள், மலேசியப் பிரதமரை நியமிக்கின்றார். பிரதமர் நியமிக்கப் பட்டதும் அவரின் ஆலோசனையின் பேரில் அமைச்சர்களையும் பேரரசர் நியமிக்கின்றார்.  
பிரதமரின் ஆலோசனையின் பேரில் எந்த ஓர் அமைச்சரின் நியமனத்தையும் பேரரசர் எந்தக் கட்டத்திலும் ரத்து செய்யலாம். இருப்பினும், பிரதமரைத் தவிர மற்ற அமைச்சர்கள் பேரரசரின் விருப்பத்தின் பேரில் பதவியில் இருக்கலாம். அதே வேளையில் எந்த ஓர் அமைச்சரும் அவருடைய பதவி காலத்தில் அவரின் அமைச்சர் பதவியைத் துறப்பு செய்யலாம்.  
நடைமுறையில், அமைச்சர்களின் நியமனம் அல்லது அமைச்சர்களின் பதவி நீக்கம் குறித்து பிரதமரின் ஆலோசனையைப் பின்பற்ற வேண்டிய கட்டாயத்தில் பேரரசர் உள்ளார்.
# மலேசியப் பிரதமர்

## மலேசியப் பிரதமர்களின் பட்டியல்

**கட்சி:**
**கூட்டணி:**  
| தவணை | எண். | பெயர்
<small>(தொகுதி) | படிமம் | பதிவியில் | விலகியது | கட்சி | கூட்டணி |
| --- | --- | --- | --- | --- | --- | --- | --- |
| 01 | *1* | துங்கு அப்துல் ரகுமான்
<small>கோலா மூடா | 31 ஆகஸ்ட் 1957 | 19 ஆகஸ்ட் 1959 | அம்னோ | மலேசிய கூட்டணி கட்சி |  |
| 02 | 19 ஆகஸ்ட் 1959 | 10 மே 1969 |  |  |  |  |  |
| 03 | 10 மே 1969 | 22 செப்டம்பர் 1970 |  |  |  |  |  |
| *2* | துன் அப்துல் ரசாக் உசேன்
<small>பெக்கான் | 22 செப்டம்பர் 1970 | 24 ஆகஸ்ட் 1974 | அம்னோ | மலேசிய கூட்டணி கட்சி |  |  |
| 04 | 24 ஆகஸ்ட் 1974 | 14 ஜனவரி 1976 | பாரிசான் நேசனல் |  |  |  |  |
| *3* | துன் உசேன் ஓன்
<small>ஜொகூர் தீமோர் | 14 ஜனவரி 1976 | 8 ஜூலை 1978 | அம்னோ | பாரிசான் நேசனல் |  |  |
| 05 | 8 ஜூலை 1978 | 16 ஜூலை 1981 |  |  |  |  |  |
| *4* | துன் மகாதீர் பின் முகமது
<small>குபாங் பாசு | 16 ஜூலை 1981 | 10 மே 1982 | அம்னோ | பாரிசான் நேசனல் |  |  |
| 06 | 10 மே 1982 | 3 ஆகஸ்ட் 1986 |  |  |  |  |  |
| 07 | 3 ஆகஸ்ட் 1986 | அக்டோபர் 1990 |  |  |  |  |  |
| 08 | அக்டோபர் 1990 | 24 ஏப்ரல் 1995 |  |  |  |  |  |
| 09 | 24 ஏப்ரல் 1995 | 29 நவம்பர் 1999 |  |  |  |  |  |
| 10 | 29 நவம்பர் 1999 | 31 அக்டோபர் 2003 |  |  |  |  |  |
| *5* | துன் அப்துல்லா அகமது படாவி
<small>கப்பளா பத்தாஸ் | 31 அக்டோபர் 2003 | 21 மார்ச் 2004 | அம்னோ | பாரிசான் நேசனல் |  |  |
| 11 | 21 மார்ச் 2004 | 8 மார்ச் 2008 |  |  |  |  |  |
| 8 மார்ச் 2008 | 3 ஏப்ரல் 2009 |  |  |  |  |  |  |
| 18 | *6* | நஜீப் துன் ரசாக்
<small>பெக்கான் | 3 ஏப்ரல் 2009 | 2018 | அம்னோ | பாரிசான் நேசனல் |  |
| *7* | துன் மகாதீர் பின் முகமது
<small>குபாங் பாசு | 10 மே 2018 | 24 பிப்ரவரி 2020 | மலேசிய ஐக்கிய மக்கள் கட்சி | பாக்காத்தான் ஹரப்பான் | } |  |
# சிக்கல் (நாகப்பட்டினம்)

**சிக்கல்** (ஆங்கிலம்:*Sikkal*) இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம் மாவட்டத்தில், நாகப்பட்டினம் வட்டத்தில், நாகப்பட்டினத்திற்கு பக்கத்தில் அமைந்துள்ள ஒரு சிறிய கிராமமாகும். இதனை *சிக்கற்பள்ளி* என தமிழிலக்கியங்கள் குறிப்பிடுகின்றன.
# சிக்கல் (நாகப்பட்டினம்)

## அமைவிடம்

நாகப்பட்டினம்-திருச்சி நெடுஞ்சாலையில் நாகப்பட்டினம் நகரில் இருந்து மேற்கே 6 கி. மீ. தொலைவிலும், திருவாரூர் நகரில் இருந்து கிழக்கில் 20 கி. மீ. தொலைவிலும், கீழ்வேளூர் ஊரில் இருந்து கிழக்கில் 6 கி. மீ. தொலைவிலும் அமைந்துள்ளது. சிக்கல் சிங்காரவேலர் கோவில் மிகவும் புகழ் பெற்றது. இங்கு சூரசம்கார விழா விமரிசையாக நடைபெறுகிறது. மேலும் சிக்கல் நவநீதேசுவரர் கோவில் சிவன் கோயிலும் அமைந்துள்ளது.
# சிக்கல் (நாகப்பட்டினம்)

## பாடல் பெற்ற தலம்

திருஞான சம்பந்தர் இவ்வூரிலுள்ள 'வெண்ணெய்ப் பெருமான' (நவநீதேசுவரனை)ப் பாடியுள்ளார்.
<poem>
மடங்கொள் வாளைகுதி கொள்ளும் மணமலர்ப் பொய்கைசூழ்
திடங்கொள் மாமறையோரவர் மல்கிய சிக்கலுள்
விடங்கொள் கண்டத்து வெண்ணெய்ப் பெருமானடி மேவிய
அடைந்துவா மும்மடி யாரவர் அல்லல் அறுப்பரே.
</poem>
# சிக்கல் (நாகப்பட்டினம்)

## வரலாற்றுச் சிறப்பு

கருவூரைத் தலைநகராகக் கொண்டு ஆண்ட சேரமான் சிக்கற்பள்ளித் துஞ்சிய செல்வக்கடுங்கோ வாழியாதன் இவ்வூருக்கு வந்து மருத்துவம் செய்துக்கொண்டதாக வரலாற்றில் உள்ளது.
# சிக்கல் (நாகப்பட்டினம்)

## நிர்வாகம்

- மாவட்டம்: நாகப்பட்டினம்
- வருவாய் கோட்டம்: நாகப்பட்டினம்
- வட்டம்: நாகப்பட்டினம்
- வருவாய் கிராமம்: சிக்கல்
- ஊராட்சி ஒன்றியம்: நாகப்பட்டினம்
- ஊராட்சி மன்றம் (பஞ்சாயத்து): சிக்கல்
# தமிழர் முறைமணங்கள்

**தமிழர் முறைமணங்கள்** என்பது ஓர் ஆடவன் தனது தனது தந்தையின் சகோதரி மகளை மணப்பதும், தனது அக்காள் மகளை மணப்பதும், தனது தாயின் சகோதரன் மகளை மணப்பதுமான உறவுமுறைத் திருமணங்களாகும். இம்முறை தெற்காசியரிடம், குறிப்பாக தமிழரிடம் பெரிதும் காணப்படுகிறது.
# தமிழர் முறைமணங்கள்

## சமூக விளைவுகள்

"இவ்வகைத் திருமண முறையில் மணப்பெண் பகிர்வு ஒற்றைத் திசையில் சுழன்று வருவதால் பெண் கொடுப்போர், பெண் எடுப்போர் ஆகயோரிடையே உயர்வு தாழ்வு ஏற்படும். இது ஒரே சமூகத்திற்குள் படிநிலை அமைப்புக்கு வழிவகுக்கும் என்று கூறுகிறார் லெவிஸ்ட்ராஸ்." அதேவேளை "பெரிய வட்டத்தில் மணப்பெண் பரிமாற்றம் நிகழ்வதால் சமூகத்தின் கால்வழிக் குழுக்களிடையே ஒத்துழைப்பும் நல்லிணக்கமும் மிகுதியாக இருக்கும் என்கிறார் லெவிஸ்ட்ராஸ்".
# தமிழர் முறைமணங்கள்

## சமயமும் தாய்வழி முறைமணமும்

தாய்வழி முறைமணம் என்பது தாயின் உடன்பிறந்தவனின் மகளை மணக்கும் முறையாகும். இம்முறை தெற்காசியரிடம், குறிப்பாக தமிழரிடம் பெரிதும் காணப்படுகிறது.
# தமிழர் முறைமணங்கள்

## தந்தைவழி முறைமணம்

தந்தைவழி முறைமணம் என்பது தந்தையின் சகோதரியின் மகளை மணக்கும் முறையாகும். அக்காவின் மகளை மணக்கும் முறையும் தந்தைவழி முறைமணமாக வகைப்படுத்தப்படுவதுண்டு. இவ்வகைத் திருமணங்கள் உயிரியல் நோக்கில் கூடிய இடர் ஆகும். அதாவது மைத்துனர்களுக்கு பிறக்கும் குழந்தை குறையுடன் பிறப்பதற்கு கூடிய சந்தர்ப்பம் உண்டு.
# தமிழர் முறைமணங்கள்

## இவற்றையும் பாக்க

- :en:Cousin couple
- :en:Parallel cousin
# கண்டி இராச்சியம்

**கண்டி இராச்சியம்** (*Kingdom of Kandy*), இலங்கையின் மத்திய மலைநாட்டுப் பகுதியில் கி.பி. 14 ஆம் நூற்றாண்டு தொடக்கம் 1815 ஆம் ஆண்டில் பிரித்தானியரால் கைப்பற்றப்படும் வரை இருந்த ஓர் இராச்சியமாகும். இதன் வரலாறு, 1337 தொடக்கம் 1374 வரை அரசு புரிந்த மூன்றாம் விக்கிரமபாகு, இன்று கண்டி என்று அழைக்கப்படும் செங்கடகல நகரை உருவாக்கியதுடன் தொடங்குகின்றது.
# கண்டி இராச்சியம்

## ஆட்சி முறை

கண்டியின் ஆட்சி முறைக்கமைய நாட்டின் அனைத்துத் துறைகளினதும் அதிபதி மன்னன் ஆவான். அவன் இலங்கேசுவர, திரிசிங்கலாதீசுவர எனவும் அழைக்கப்பட்டான். நாட்டின் அனைத்துப் பகுதிகளும் இவனுக்கு சொந்தம் ஆகையால் பூபதி எனவும் அழைக்கப்பட்டான். மன்னன் அனைத்து அதிகாரமும் உடையவனாயினும் அவன் பிக்குகளினதும், பிரதான அதிகாரிகளினதும் ஆலோசனைக்கேற்ப செயற்படவேண்டும்.
# கண்டி இராச்சியம்

## எல்லைகள்

கண்டி இராச்சியம் சேனாசம்பந்தவிக்கிரமபாகு என்பவனால் உருவாக்கப்பட்டது (1467- 1815) அமையப்பெற்ற மத்திய மலைநாடானது மலைகளாலும், ஆறுகளாலும், காடுகளாலும், நீர்நிலைகளாலும் சூழப்பட்டிருந்தது. இது சிறப்பான காலநிலையை கொண்டிருந்தது. இது கண்டியின் சுதந்திரத்தை மூன்று நூற்றாண்டுகளாக பேண உதவியது. கண்டி இராச்சியம் ஆரம்பகாலத்தில் ஐந்து பிரதேசங்களை உள்ளடக்கியிருந்தது.  
1. சிதுருவான - உடுநுவர, உட பலாத்த  
1. பலவிட்ட - அரிசுபத்துவ  
1. மாத்தளை - மாத்தளை  
1. தும்பறை - தும்பறை  
1. சமகதுன்றட்ட - வலப்பன, எவாகெட்ட
# கண்டி இராச்சியம்

## அரச சபை

கண்டி இராச்சிய நிர்வாக முறையின் முக்கிய அலகாக அமைந்த அரச சபையில் கீழ்வரும் நிர்வாகிகள் அங்கம் பெற்றிருந்தனர்.
- மகா அதிகாரங்கள்
- திசாவைமார்
- ரட்டேமகாத்மயாமார்
- வரித்துறைச் செயலாளர்கள்
# கண்டி இராச்சியம்

## கண்டியை ஆண்ட அரசர்கள்

- சேனா சம்மத விக்கிரமபாகு (1469-1511)
- செயவீர பண்டார (1511-1552)
- கரலியத்த பண்டார (1552-1582)
- முதலாம் இராசசிங்கன் (1582-1592))
- முதலாம் விமலதர்மசூரிய (1592-1604)
- செனரத் (1604-1635)
- இரண்டாம் இராசசிங்கன் (1635-1687)
- இரண்டாம் விமலதர்மசூரிய (1687-1707)
- வீரபராக்கிரம நரேந்திரசிங்கன் (1707-1739)
- சிரீ விசய இராசசிங்கன் (1739-1747)
- கீர்த்தி சிரீ இராசசிங்கன் (1747-1782)
- இராசாதி இராசசிங்கன் (1782-1798)
- சிரீ விக்கிரம இராசசிங்கன் (1798-1815)
# கறையானிக் காளான்

**கறையானிக் காளான்** என்ற இப்பேரினப் பூஞ்சை, உயரிய பூஞ்சை(basidiomycete) வகுப்பைச் சார்ந்தது ஆகும். இதன் குடும்பம், செவுளினப் பூஞ்சை( Lyophyllaceae) என்றழைக்கப்படுகிறது. இவற்றில் 30 சிற்றினங்கள் உள்ளன. இப்பூஞ்சைகளில் பெரும்பாலானவை, உணவுக் காளான்கள் ஆகும்.
# கறையானிக் காளான்

## சிறப்புகள்

- அட்டா(Atta) வகை கறையான்களும், அட்டாப் பூஞ்சையினமும்( Attamyces mushrooms) இணைந்து ஒன்றிய வாழ்வு வாழ்கின்றன என்பது சிறப்பாகும். இப்பூஞ்சையின் இனப்பெருக்கப்பொடிகள், கறையானின் புற்றுடன் இணைந்து, புற்றுநுனி வழியேப் பரவுகின்றன.
- உகாண்டாவில், 1955 முதல் 1969 ஆர்தர் (Arthur French) என்பவர் இக்காளான் இனங்களைப் பற்றிய விவரங்களைக் குறிப்பிட்டுள்ளார். அவருடன் இருந்த மூத்த உகாண்டா பெண்கள், இவருக்குப் பலவகையானக் காளான்களை கொண்டு வந்து அறிமுகம் செய்தனர். இவரது குறிப்புகள், இக்காளானுக்கும், கறையானுக்கும் உள்ள தொடர்பை அறைகுறையாக விவரித்து இருந்தார். இருப்பினும், இவரே ஒரு சில வருடங்கள் உலக அளவில், இதுபற்றி விவரங்களைத் தந்த முதன்மையராகக் கருதப்பட்டார்.
# கறையானிக் காளான்

## சிற்றினங்கள்

1. *Termitomyces aurantiacus*
1. *Termitomyces bulborhizus*
1. *Termitomyces clypeatus*
1. *Termitomyces eurhizus*
1. *Termitomyces globulus*
1. *Termitomyces heimii*
1. *Termitomyces le-testui*
1. *Termitomyces mammiformis*
1. *Termitomyces microcarpus*
1. *Termitomyces reticulatus*
1. *Termitomyces robustus*
1. *Termitomyces sagittiformis*
1. *Termitomyces schimperi*
1. *Termitomyces striatus*
1. *Termitomyces titanicus*
1. *Termitomyces tylerianus* (இந்த மேற்கு ஆப்பிரிக்காக் காளானின் மேற்புற குடையின் விட்டம் 3மீட்டர் வரை இருக்கும்)
1. *Termitomyces umkowaani*
# பெண் சிசுக் கொலை

**பெண் சிசுக் கொலை** என்பது ஒரு குழந்தை பெண்ணாகப் பிறக்கும் என அறிந்தால், அல்லது பெண்ணாகப் பிறந்தால் அந்தக் குழந்தையைக் கருக்கலைப்பது அல்லது கொலை செய்வதாகும். இந்தியா, சீனா, கொரியா போன்ற நாடுகளில் இது பரவலாக நடைபெறுகிறது. தமிழ்ச் சமூகத்திலும் குறிப்பாக தமிழ்நாட்டில் இது மிதமாக நடைபெறுகிறது. இந்தியாவில் பிறந்த பெண் குழந்தைகளும் பரவலாக கொல்லப்படுகிறது.
# பெண் சிசுக் கொலை

## காரணங்கள்

பல ஆசிய சமூகங்கள் ஆண் ஆதிக்க சமூகங்களாக தொடர்ந்து இருந்து வருகின்றன. ஆண்கள் கூடுதலாக பண்பாட்டு, அரசியல், பொருளாதார வழிகளில் மதிக்கப்படுகிறார்கள். மேலும் பெண் குழந்தைகளை வளர்த்து ஆளாக்குவது கூடிய பல தடைகளைக் கொண்டது. இதனால் பல பெற்றோர்கள் ஆண் குழந்தைகளை விரும்புகிறார்கள்.
# பெண் சிசுக் கொலை

## சட்டம்

இது அனைத்து நாடுகளிலும் பெரும் தண்டனைக்கு உரிய குற்றம் என்றாலும், கருக்கலைப்பது, சிசுக் கொலை போன்றவற்றை கண்டுபிடித்துத் தண்டிப்பது நடைமுறையில் மிக அரிதாகவே நடைபெறுகிறது.
# பெண் சிசுக் கொலை

## தமிழ்நாட்டில் பெண் சிசுக் கொலையும் தடுக்கும் நடவடிக்கைகளும்

பெண் சிசுக் கொலை தமிழ்நாட்டில் மிதமாக இருக்கின்றது. இதனைத் தடுப்பதற்காக தொட்டில் குழந்தை திட்டம் என்ற ஒரு திட்டம் அறிமுகப்படுத்தப் பட்டது.
# ஒருநாள் பன்னாட்டுத் துடுப்பாட்டம்

எதிர் இந்தியா ஒரு நாள் பன்னாட்டு துடுப்பாட்ட போட்டி]]  
**ஒருநாள் பன்னாட்டுத் துடுப்பாட்டம்** என்பது இரு நாட்டு துடுப்பாட்ட அணிகளுக்கிடையே வரையிட்ட நிறைவுகள் கொண்டதாக விளையாடப்படும் துடுப்பாட்ட வகையாகும். இது வரையிட்ட நிறைவுப் போட்டி எனவும் அழைக்கப்படுவதுண்டு. காலநிலை கோளாறு காரணமாக போட்டிகள் தடைப்பட்டு போட்டி ஒரே நாளில் முடிவுறாமல் போகும் நிலையைத் தவிர்ப்பதற்காக ஒருநாள் பன்னாட்டுப் போட்டிகளின் போது மேலதிக நாள் ஒதுக்கப்படும்.  
ஒருநாள் பன்னாட்டுத் துடுப்பாட்டம் இருபதாம் நூற்றாண்டின் கடைசிப்பகுதியில் வளர்ச்சி பெற்றது. 1971 ஆம் ஆண்டு ஆத்திரேலியா மற்றும் இங்கிலாந்து அணிகளுக்கிடையிலான தேர்வுத் துடுப்பாட்டத் தொடரின் மூன்றாவது போட்டியின் முதல் மூன்று நாட்கள் மழை காரணமாகத் தடைப்படவே, போட்டியைக் கைவிட நடுவர்களால் தீர்மானிக்கப்பட்டபோது குழுமியிருந்த பார்வையாளருக்காக 40 நிறைவுகளுடன் ஒருநாள் போட்டியொன்றை விளையாட இரண்டு அணிகளும் தீர்மானித்தன. இதன்படி முதல் ஒருநாள் பன்னாட்டுத் துடுப்பாட்ட போட்டி ஜனவரி 5 1971அன்று ஆத்திரேலியா மற்றும் இங்கிலாந்து அணிகளுக்கிடையே மெல்போன் துடுப்பாட்ட மைதானத்தில் நடைபெற்றது. இதில் ஆத்திரேலியா 5 இழப்புகளால் வெற்றிபெற்றது. 1970களில் ஆத்திரேலியப் பதிப்பாளர் கேரி பார்கர் என்பவர் உலகத் தொடர் ஒன்றை ஆரம்பித்தார். இதில் வண்ணச் சீருடைகள், வெள்ளைப் பந்து, செயற்கை ஒளி, இலக்கு ஒலிவாங்கி போன்ற இன்றைய ஒருநாள் போட்டிகளில் உள்ள பல்வேறு அம்சங்களை அறிமுகப்படுத்தினார்.
# ஒருநாள் பன்னாட்டுத் துடுப்பாட்டம்

## முதல் ஒருநாள் போட்டி

உலகின்*முதல் ஒருநாள் போட்டி* 1971 ஜனவரி 5 ஆம் திகதி ஆஸ்திரேலியாவின் மெல்பேர்ண் நகரில் ஆஸ்திரேலியா மற்றும் இங்கிலாந்து அணிகளுக்கிடையில் நடைபெற்றது. நாற்பது நிறைவுகளைக் கொண்டதாக அமைந்த இப்போட்டியின் நாணயச்சுழற்சியில் ஆஸ்திரேலியா வெற்றி பெற்று களத்தடுப்பாட்டத் தீர்மானித்தது.  
முதலில் துடுப்பெடுத்தாடிய இங்கிலாந்து 39.4 நிறைவுகளில் 190 ஓட்டங்களைப் பெற்றது. பின்னர் ஆடிய ஆஸ்திரேலியா 34.6 நிறைவுகளில் 191 ஓட்டங்களைப் பெற்று வெற்றி பெற்றது.
# ஒருநாள் பன்னாட்டுத் துடுப்பாட்டம்

## ஒருநாள் பன்னாட்டு போட்டி தகுதி பெற்ற அணிகள்

பன்னாட்டுத் துடுப்பாட்ட அவை எந்தெந்த அணிகள் ஒருநாள் பன்னாட்டு போட்டி தகுதி பெற்ற அணிகள் என்பதை தீர்மானிக்கிறது.தேர்வு துடுப்பாட்டத் தகுதிபெற்ற 12 அணிகள் நிரந்தர ஒநாப தகுதியைக் கொண்டுள்ளன.  
1.
1.
1.
1.
1.
1.
1.
1.
1.
1.
1.
1.  
இவற்றுக்கு மேலதிகமாக பன்னாட்டு துடுப்பாட்ட அவை தற்காலிக ஒருநாள் பன்னாட்டு போட்டி தகுதியை வழங்கும். தற்போது பின்வரும் அணிகளுக்கு அது வழங்கப்பட்டுள்ளது.  
1.
1.
1.
1.
1.
1.
1.
1.
# ஒருநாள் பன்னாட்டுத் துடுப்பாட்டம்

## உசாத்துணைகள்

- International Cricket Rules and Regulations at the ICC website
- ICC Chief Executives' Committee approves introduction of ODI innovations by Jon Long, *ICC website*, June 25, 2005, retrieved November 25, 2005
- "ODI changes to take effect in NatWest Challenge" by Cricinfo staff, *Cricinfo*, June 30, 2005, retrieved November 25, 2005
- "Those new one-day rules explained" by Cricinfo staff, *Cricinfo*, July 8, 2005, retrieved November 25, 2005
- "The expanding one-day world" by Martin Williamson, *CricInfo*, January 6, 2006
# முத்தம்

**முத்தம்** (Kiss) என்பது ஒருவர் தன்னுடைய உதடுகளை பிறரது உதடுகள், கன்னங்கள், நெற்றி, கைகள் போன்ற உடல் பாகங்களில் பதிக்கும் அல்லது உரசும் செயல். முத்தமிடுதலுக்கான காரணங்களும் அர்த்தங்களும் பண்பாட்டுச் சூழலைப் பொறுத்து மாறுகின்றன. அன்பு, காதல், பாசம், மதிப்பு, நட்பு என பல வகை உணர்ச்சிகளின் வெளிப்பாடக முத்தம் அமைகிறது. ஆபிரகாமிய மதங்களில் முத்தமிடுதல் சில நேரங்களில் சடங்காகவும் உள்ளது. உலகின் பெரும்பாலான பண்பாடுகளில் இவ்வழக்கம் ஏதேனும் ஒரு வகையில் பின்பற்றப்பட்டாலும், இது இல்லாத பண்பாடுகளும் பல உள்ளன. எ. கா. கீழ் சகாரா, பாலிநீசிய, ஆதி-அமெரிக்க நாகரிகங்களில் சில. மேலும் வயது வந்த ஆடவர் முத்துமிடுவதைப் பற்றிய பண்பாட்டு மதிப்பீடுகள் சமூகத்துக்கு சமூகம் மாறுகின்றன. இந்தியா போன்ற நாடுகளில் பொது இடங்களில் ஆடவர்கள் முத்தமிடுதல் ஆபாசமாகவும், வரம்பு மீறலாகவும் கருதப்படுகிறது. முத்தமிடுதலை சாதாரண செயலாக ஏற்றுக்கொள்ளும் பண்பாடுகளிலும் அணுகுமுறைகள் மாறுபடுகின்றன. மத்திய கிழக்கு ஆசியா, ரஷ்யா, ஐரோப்பாவின் பல பகுதிகளில் ஒரே பாலர் (ஆண்-ஆண் அல்லது பெண்-பெண்) உதடுகள் உரசியோ, கன்னங்களில் முத்தமிட்டோ அன்பையும் மதிப்பையும் பறிமாறிக் கொள்வது இயல்பு. ஆனால் அமெரிக்கா, பிரிட்டன், ஆஸ்திரேலியா போன்ற ஆங்கிலம் பேசும் நாடுகளில் ஒரே பாலர் உதடுகளில் முத்துமிடுதல் பாலியல் நோக்குடன் பார்க்கப்படுகிறது. பாசம் காட்டுதல் மன அழுத்தத்தைக் குறைப்பதால் முத்தமிடுவதால் உடலுக்கு பல நன்மைகள் விளைகின்றன என ஆய்வுகள் தெரிவிக்கின்றன.
# அளவுத்திருத்தம்

**அளவுத்திருத்தம்** அல்லது **முன்அளவீடு** (Calibration ); என்பது குறிப்பிட்ட அளவீட்டு நுட்பங்களையும், சாதனத்தையும் மதிப்பிடுதல் ஆகும். எளிமையாக கூறுவாதானால், அளவுத்திருத்தம் என்பது அளவீடுகளுக்கு இடையிலான ஓர் ஒப்பீடாகும். அதாவது ஒன்றின் அறியப்பட்ட பரும அளவு அல்லது சரியானதன்மை ஒரு சாதனத்தில் அமைக்கப்பட்டோ அல்லது உருவாக்கப்பட்டோ இருக்கும் நிலையில் அதைக்கொண்டு அதேபோன்று இன்னொரு சாதனத்தில் செய்யப்படுவதே அளவுத்திருத்தம் ஆகும். சரியான தன்மை அறியப்பட்ட சாதனம் அல்லது சரியான தன்மை அமைக்கப்பட்ட சாதனம், தரமுறைப்பட்ட சாதனம் என்று அழைக்கப்படுகிறது. இரண்டாவது சாதனம் பரிசோதனையின் கீழ் இருக்கும் சாதனமாகும் (UUT). இது பரிசோதனை சாதனம் (TI) என்றழைக்கப்படலாம் அல்லது அளவுத்திருத்தம் செய்யப்பட வேண்டிய சாதனத்திற்கு வேறு எந்த பெயரும் கூட இருக்கலாம்.
கதிரியல் துறையிலும் (Radiology ) கதிர்மருத்துவத் துறையிலும் (Radiotherapy ) இன்று பல நுட்பமான கருவிகள் உள்ளன. இக்கருவிகளைப் பெறவிரும்பும் மருத்துவ மனைகள் அணு ஆற்றல் ஒழுங்குமுறை வாரியத்திடமிருந்து (Atomic Energy Regulatory Board ) ஒப்புதல் பெற்று அவர்களால் ஏற்றுக்கொள்ளப்பட்ட(Type approved) கருவிகளையே வாங்க வேண்டும். நிறுவன்ம் குறிப்பிட்ட வண்ணம் அவர்களது தேவைகுறிப்பிற்கு (Specifications ) ஏற்ற கருவியனைப் பெற்று நிறுவிய பின் , உடனடியாக கருவியினை நோயாளிகளிடம் பயன் படுத்தக்கூடாது. நிறுவனத்தின் தேவைக் குறிப்பின்படி எக்சு கதிர் கருவி அல்லது தொலை மருத்துவக் கருவி எல்லாவகையிலும் செயல் படுகிறதா என மருத்துவ இயல்பியலாளர் பல சோதனைகளை மேற்கொண்டு கருவியின் தரத்தினை உறுதி செய்ய வேண்டுவது மிகவும் முக்கியமானது ஆகும். இச்சோதனைகள் எந்திரம் தொடர்பானதும் கதிர் வீச்சு தொடர்பானதுமாகும். இப்படிப் பட்ட சோதனை அளவீடுகள் முன்னளவீடுகள் எனப்படுகின்றன.
# அளவுத்திருத்தம்

## வரலாறு

முந்தைய பல்வேறு அளவீட்டு உபகரணங்கள் உள்ளுணர்வு சார்ந்தவையாகவும், கருத்தளவில் மதிப்பிடப்பட்டவையாகவும் இருந்தன. "அளவுத்திருத்தம்" என்ற இந்த வார்த்தை முதன்முதலில் ஒரேநேரான தூரத்தைத் துல்லியமாகப் பிரிப்பதற்காக கொண்டு வரப்பட்டிருக்கலாம் என்று அறியப்படுகிறது.  
தொழிற்புரட்சி பரந்தளவிலான மறைமுக அளவீட்டின் பயன்பாட்டை உருவாக்கியது. ஒரே விஷயத்தில் இன்றிருக்கும் நேரடி அளவீட்டில் எவ்வாறு மறைமுக அளவீடு சேர்க்கப்பட்டது என்பதற்கு அழுத்தத்தின் அளவீடே ஒரு முன்னுதாரணமாகும்.  
தொழிற்புரட்சிக்கு முன்னதாக, ஒரு ஹைட்ரோஸ்டாடிக் மானோமீட்டர் தான் மிகப் பொதுவான அழுத்த அளவீட்டு சாதனமாக இருந்தது. ஆனால் நடைமுறையில் இதைக்கொண்டு அப்போது உயர் அழுத்தத்தை அளவிட முடியாமல் இருந்தது. யூஜின் போர்டன் அதன் போர்டன் குழாய் அழுத்த கேஜைக் கொண்டு, உயர் அழுத்த அளவீட்டிற்கான தேவையை நிறைவு செய்தது.  
நேரடியாக அளவிடும் ஹைட்ரோஸ்டாடிக் மானோமீட்டர் வடிவமைப்பில், இடதுபக்கம் அறியப்படாத அழுத்தம் திரவத்தைக் கீழே தள்ளுகிறது. அதாவது, மனோமீட்டர் U-குழாயின் இடதுபக்கம் தள்ளுகிறது. இவ்விடத்தில் குழாய்க்கு அடுத்திருக்கும் நீள அளவுகோல் அழுத்தத்தை அளக்கிறது. இது U-குழாயின் வலதுபக்கத்தில் இருக்கும் மானோமீட்டரின் திறந்த முனையின் மற்றொன்றொன்றிற்கு ஆதாரமாக ஆக்கப்படும். இறுதியான உயர வேறுபாடு "H" என்பது புவிமண்டல அழுத்தத்தைச் சார்ந்து வெற்றிடத்தின் அல்லது அழுத்தத்தின் ஒரு நேரடி அளவீடாகும். அழுத்தம் அல்லது வெற்றிடம் இல்லையென்றால் அது H=0 என்றாக்கும். சுய-முறையிலான அளவுத்திருத்தத்திற்கு அதே புள்ளியில் நீள அளவு பூஜ்ஜியம் என்று அமைக்கப்பட வேண்டியதிருக்கிறது.  
படத்தில் காட்டப்பட்டிருக்கும் போர்டன் குழாயில், சில்வர் முனையுடைய குழாயின் அடிப்பகுதியில் இருந்து நுழையும் அழுத்தம் ஒரு வளைந்த குழாயை வலுப்படுத்த முயற்சிக்கிறது. இயந்திரரீதியாக அந்த முள்ளோடு இணைக்கப்பட்ட குழாயின் முனைக்கு நகர்கிறது. இது அழுத்தத்தை அல்லது வெற்றிடத்தைத் துல்லியமாக அளவிட அளவுத்திருத்தத்தைச் சார்ந்திருக்கும் ஒரு மறைமுக அளவீடாகும். சுய-அளவுத்திருத்தம் என்பது சாத்தியமில்லை. ஆனால் பொதுவாக பூஜ்ஜிய அழுத்த நிலை என்பது பயனரால் சரி செய்யப்படக்கூடியதே.  
சமீபத்திய காலங்களில் கூட, அளவீடுகளின் மதிப்பில் நம்பிக்கையை அதிகரிக்க நேரடி அளவீட்டுமுறைப் பயன்படுத்தப்படுகிறது.  
அமெரிக்காவின் வாகனத்துறைப் பயன்பாட்டின் ஆரம்ப நாட்களில் மக்கள் கேசோலைனைப் பார்க்க விரும்பினார்கள். அவர்கள் ஒரு மிகப்பெரிய கண்ணாடி குடுவையில் அதை வாங்க வேண்டி இருந்தது. அது தோற்ற மூல அளவு மற்றும் தரத்தின் ஒரு நேரடி அளவீடாக இருந்தது. 1930-களில், சுழல் ஃபுளோமீட்டர்கள் மறைமுக மாற்றுகளாக ஏற்றுக் கொள்ளப்பட்டிருந்தன. கேசோலைன் அழுத்தப்பட்ட போது, ஃபுளோமீட்டர் வளைவின் முள்ளை வாடிக்கையாளர்களால் பார்க்க முடிந்தது. 1970-களில், இந்த ஜன்னல்கள் எல்லாம் நீக்கப்பட்டிருந்தன மேலும் அளவீடு முற்றிலுமாக மறைமுகமாக மாறிவிட்டிருந்தது.  
மறைமுக அளவீடுகள் எப்போதும் தொடர்புகளையோ அல்லது ஏதோவொருவகை மாற்றுவகைகளையோ கொண்டிருக்கும். இதனால் அளவுத்திருத்தின் தேவையை அதிகரிக்கிறது.  
இன்று பயன்படுத்தப்படும் பெரும்பாலான அளவீட்டு நுட்பங்கள் மறைமுகமாகவே இருக்கின்றன.